U ทุ่มกว่า 146 ลบ. ปิดดีลซื้อกิจการโรงแรม 2 แห่งในเยอรมนี
U ทุ่มกว่า 146 ลบ. ปิดดีลซื้อกิจการโรงแรม 2 แห่งในเยอรมนี
U ทุ่มกว่า 146 ลบ. ปิดดีลซื้อกิจการโรงแรม 2 แห่งในเยอรมนี
1 ส.ค. 2562

นางสาวปิยพร พรรณเชษฐ์ กรรมการและประธานเจ้าหน้าที่บริหาร บริษัท ยู ซิตี้ จำกัด (มหาชน) หรือ U ระบุว่า ในวันที่ 31 ก.ค.62 บริษัท Vienna House Germany II GmbH (VHG II) บริษัทย่อยในเยอรมนีที่ U ถือหุ้น 100% ผ่าน Lombard Estate Holdings Limited ซึ่งเป็นบริษัทย่อยที่ U ถือหุ้น 100% ได้เข้าซื้อหุ้นสามัญและรับโอนหุ้นสามัญของบริษัทในประเทศเยอรมนี จำนวน 2 บริษัทได้แก่ arcona 22. Hotelbetriebsgesellschaft mbH สัดส่วน 100% ของทุนชำระแล้ว 25,000 ยูโร และ Arcona Bach 14 GmbH สัดส่วน 100% ของทุนชำระแล้ว 25,000 ยูโร
ทั้งนี้ VHG II ได้ชำระราคาซื้อขายหุ้นสามัญจำนวน 4,213,788 ยูโร หรือประมาณ 146,134,167.84 บาท ให้แก่ arcona Management GmbH โดยราคาซื้อขายหุ้นสามัญดังกล่าวอ้างอิงจากอัตราแลกเปลี่ยนเงินสกุลเงินยูโรเทียบกับเงินสกุลบาทตามประกาศของธนาคารแห่งประเทศไทย ณ วันที่ 31 ก.ค.62 ซึ่ง 1 ยูโร มีมูลค่าเท่ากับ 34.68 บาท
โดย VHG II ได้รับโอนสิทธิการเช่าเพื่อบริหารจัดการโรงแรมที่เปิดดำเนินการแล้วจำนวน 2แห่ง (มีห้องพักรวม 183 ห้อง) ประกอบด้วยโรงแรมภายใต้แบรนด์ (1) arcona และ(2) arcona Living ในประเทศเยอรมนี